##

###

Vyber jednu z možností, ktorá vystihuje obsah spravodajského titulku.
PaedDr. Eva DZURKOVÁ
(titulky sú prevzaté z internetových stránok spravodajských portálov)

1. *** Školy môžu zabojovať o príspevok na medzinárodný projekt ***
   1. Školy sa môžu zapojiť do možnosti získať príspevok na projekt.
   2. Každá škola dostane príspevok na medzinárodný projekt.
   3. Školy, ktoré neprejdú úspešne výberom, získajú podporu na projekt.
   4. Školy medzi sebou bojujú.
2. *** Chicago natiahlo šnúru výhier ***
   1. Mužstvo Chicaga viackrát za sebou vyhralo.
   2. Chicago bolo znovu porazené.
   3. Hráči Chicaga čakajú už dlho na výhry.
   4. Chicago podvodom vyhralo viac zápasov.
3. *** Irán uzavrel Grécku ropné kohútiky ***
   1. Irán zastavil predaj ropy Grécku.
   2. Grécko nechce ropu od Iránu.
   3. Irán prestal dodávať Grécku pitnú vodu.
   4. V Grécku netečie pitná voda.
4. *** Trh práce zamrzol ***
   1. Záujem o nových pracovníkov sa spomalil.
   2. V zime sa málo pracuje.
   3. Pribúdajú ponuky práce pre ďalších ľudí.
   4. Zastavil sa predaj na trhoch.
5. *** Alergia vám ukradne čuch ***
   1. V súvislosti s alergiou sa zoslabuje čuch.
   2. Alergici často zle počujú.
   3. Pacienti s alergiou sa tešia z výborného čuchu.
   4. Všetky zmysly sú ohrozené alergiou.
6. *** Jarná lyžovačka ako vyšitá ***
   1. Na jarnej lyžovačke bolo veľa úrazov.
   2. Lyžovanie na jar sa nevypláca.
   3. Aj na jar boli výborné podmienky na lyžovanie.
   4. Počas lyžovania na jar sa náhle zozimilo.
7. *** Pražská Slavia si poradila so Žižkovom ***
   1. Slávia a Žižkov hrali nerozhodne.
   2. Žižkovu sa opäť podarilo vyhrať nad Sláviou.
   3. Zápas medzi Sláviou a Žižkovom museli odložiť.
   4. V zápase vyhrali futbalisti Slávie.
8. *** Vláda ceny liekov neznížila ***
   1. Vo vláde sa rokovalo o zdražovaní poplatkov za lieky.
   2. Lieky v lekárňach budú lacnejšie.
   3. Ministri neodsúhlasili zlacnenie liekov.
   4. O cene liekov nerozhoduje vláda.